11 Atadia+ inandya Ahazia pa kumona’mba wandi mwana wafu,+ wataluka wakonakanya musuku onso wa bulopwe.*+2 Ino Yehosheba mwanā Mulopwe Yeholama mwana-mukaji, mwanabo na Ahazia, wasela Yehoashe+ mwanā Ahazia wamunyemeja mu bana ba mulopwe badi ba kwipaibwa, wamulama aye ne muledi wandi mu kyumba kya kulāla’mo kya munda. Balonga buninge bwa kufya’ye Atadia, o mwanda kaipailwepo.3 Washikata nandi myaka isamba, mufibwe mu njibo ya Yehova, papo Atadia uludika ntanda’ya.4 Mu mwaka wa busamba-bubidi, Yehoyada watumanya bakete bakata ba tutwa ba balami bene Kadi ne balami* ba njibo mikatakata,+ webetyija kwadi mu njibo ya Yehova. Weivwanika* nabo ne kwibatyipija mutyipo pa uno mwanda ku njibo ya Yehova, kupwa webalombola mwanā mulopwe.+5 Webasoñanya’mba: “Mufwaninwe kulonga namino: Mwibungei mu bisumpi bisatu. Kisumpi kibajinji kikengila mingilo mu dya Sabato kadi kikalama ndaminine njibo* ya mulopwe,+6 kisumpi kya bubidi kikekala pa Kibelo kya Kyalwilo, ne kisumpi kya busatu kikekala pa kibelo kunyuma kwa balami ba njibo mikatakata. Mukalama njibo mwishintakanya.7 Bibumbo byenu bibidi kebikengilapo mu dya Sabato’bya bifwaninwe kulama ndaminine njibo ya Yehova mwanda wa kukinga mulopwe.8 Mufwaninwe kujokoloka mulopwe ku mitamba yonso, muntu ne muntu na byabulwi byandi mu kuboko. Muntu ense ukatwela mu milongo ukepaibwa. Ikalai na mulopwe konso kwaenda.”*9 Bakata ba tutwa+ balonga enka mwebasoñaninye kitobo Yehoyada. Penepo mukata ne mukata wasela bantu bandi badi bengila mu dya Sabato pamo ne boba kebadipo bengila mu dya Sabato, batwela kwa kitobo Yehoyada.+10 Kupwa kitobo wapa bakata ba tutwa mikobe ne mangabo majokoloke adi a Mulopwe Davida, oa adi mu njibo ya Yehova.11 Balami ba njibo mikatakata+ bakemana pa byaba byabo, muntu ne muntu na byabulwi byandi mu kuboko, tamba ku mutamba wa lundyo wa njibo kutūla ne ku mutamba wa lunkuso wa njibo, dya ku kisōkelo+ ne dya ku njibo, bajokolokele mulopwe koku ne koku.12 Penepo Yehoyada watambija mwanā mulopwe+ wamuvwika kilukwa* ne Bukamoni,*+ bamubikika ne kumushinga māni. Kebakupila makasa ne kunena’mba: “Mulopwe ufwa bununu!”+13 Atadia pa kwivwana lunwa lwa bantu banyema, ponkapo waiya kwadi bantu ku njibo ya Yehova.+14 Ebiya wamona mulopwe wimene kwine’kwa dya ku kikomo mungya kibidiji.+ Bakata ne boba bēlanga bimpungidi+ badi na mulopwe, kadi bantu bonso ba ntanda badi basangale, bēla bimpungidi. Ponkapo Atadia wasana bivwalwa byandi kadila’mba: “I kitumba! I kitumba!”15 Ino kitobo Yehoyada wasoñanya bakata ba tutwa,+ boba batongelwe kuludika kibumbo kya divita, kaebanena’mba: “Mutalulei ku milongo, kadi yewa ense usa kumulonda, mwipayei na kipete!” Mwanda kitobo wanenene amba: “Kemwakimwipailai mu njibo ya Yehova.”16 Ebiya bamukwata, aye pa kufika popa padi patwelela tubalwe ku njibo* ya mulopwe,+ waipailwa ponka.17 Ebiya Yehoyada wasamba kipwano pa bukata bwa Yehova ne mulopwe ne bantu,+ amba bendelele kwikala bantu ba Yehova, kadi wasambija kipwano pa bukata bwa mulopwe ne bantu.+18 Kupwa bantu bonso ba ntanda’ya baiya ku njibo* ya Bāla batūta bisōkelo byandi+ ne kulalakanya bankishi bandi+ fututu, baipaila Matane kitobo wa Bāla+ kumeso kwa bisōkelo.Penepo kitobo watonga batadi ba njibo ya Yehova.+19 Kupwa wasela bakata ba tutwa,+ balami bene Kadi, ne balami ba njibo mikatakata,+ ne bantu bonso ba ntanda’ya batambija mulopwe ku njibo ya Yehova, ebiya baiya nandi ku njibo* ya mulopwe dya ku dishinda dya kibelo kya balami ba njibo mikatakata. Penepa washikata pa lupona lwa balopwe.+20 Penepo bantu bonso ba yoya ntanda basangala kadi kibundi kyaikala talala nyā, mwanda baipaile Atadia na kipete ku njibo ya mulopwe.21 Yehoashe+ wadi na myaka isamba-ibidi paabikele.+
Kunshi kwa Dyani
^ Kishima pa kishima i, “lukunwa lonso lwa bulopwe.”
bem_Latn nya_Latn bem_Latn